**Notă informativă**

**la proiectul hotărârii de Guvern privind modificarea Hotărârii Guvernului nr. 206/2009 cu privire la aprobarea Reglementării tehnice „Cafea. Extracte de cafea și de cicoare. Ceaiuri și produse de ceai”**

|  |
| --- |
| **1. Autorii proiectului** |
| Ministerul Agriculturii și Industriei Alimentare |
| **2. Condițiile ce au impus elaborarea proiectului de act normativ și finalitățile urmărite** |
| Ajustarea cadrului normativ la prevederile legislației in vigoare, va crea un mediu favorabil pentru agenții economici din domeniu, care se vor conforma unor cerințe clare, și totodată vor fi excluse prevederile care lasă lor de interpretare.  În anul 2016, prin modificarea Legilor 420/2006 și a Legii 235/2011, produsele alimentare au fost excluse din domeniul reglementat. Astfel producătorul având o libertate mai mare privind produsele, procedeele și metodele lor de producție, dar și o responsabilitate privind respectare obligatorie a prevederilor ce țin de igiena produselor, inofensivitate, ambalarea și etichetarea acestora etc.  Fără nici o intervenție, cadrul normativ va rămâne distorsionat, neclar și dificil de implementat, generând situații de conflict între mediul de afaceri și organele de control. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Necesitatea actualizării prevederilor cadrului normativ atât cerințelor la zi, inclusiv modificările operate la nomenclatura combinată a mărfurilor prin Legea 341/2022 și a Legii 306/2018 privind siguranța produselor alimentare, precum și în vederea implementării punctului 32 din Capitolul 11 – Agricultura și dezvoltarea rurală din Planul național de acțiuni pentru aderarea Republicii Moldova la Uniunea Europeană pe anii 2023-2027, aprobat prin Hotărârea Guvernului nr. 829/2023.  În vederea Reglementării tehnice “cu privire la aprobarea Reglementării tehnice „Cafea. Extracte de cafea şi de cicoare. Ceaiuri şi produse de ceai” transpune:   * Anexa la Regulamentul de punere în aplicare (UE) 2017/2470 al Comisiei din 13 ianuarie 2022 de autorizare a introducerii pe piață a pulpei uscate de cireșe de Coffea arabica L. și/sau Coffea canephora Pierre ex A. Froehner și a infuziei sale ca aliment tradițional provenit dintr-o țară terță, în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470 al Comisiei, CELEX: 32022R0047, publicat Jurnalul Oficial al Uniunii Europene L 9 din 14.01.2022, p. 29-32, * *Directiva 1999/4/CE* a Parlamentului European și a Consiliului din 22 februarie 1999 privind extractele de cafea și de cicoare, CELEX: 31999L0004, publicat în Jurnalul Oficial al Uniunii Europene L 66 din 13.3.1999, așa cum a fost modificată ultima oară prin Regulamentul (UE) nr. 1021/2013 al Parlamentului European și al Consiliului din 9 octombrie 2013, * art. 2 pct. 1 din *Decizia Consiliului* *2008/579/CE* din 16 iunie 2008 privind semnarea și încheierea, în numele Comunității Europene, a Acordului internațional privind cafeaua din 2007, CELEX: 32008D0579, publicat Jurnalul Oficial al Uniunii Europene L 186 din 15.07.2008, p. 2-12.”.   Întru respectarea art.31 din Legea nr.100/2017, ca urmare a transpunerii actelor  UE menționate supra, au fost întocmite tabelele de concordanță. Gradul de compatibilitate a proiectului nominalizat cu prevederile legislației Uniunii Europene este stabilit în Tabelele de concordanță elaborate în conformitate cu Regulamentul  privind armonizarea legislației Uniunii Europene aprobat prin Hotărârea Guvernului nr.1171/2018. |
| **4. Principalele prevederi ale proiectului și evidențierea elementelor noi** |
| Prezentul proiect are drept scop ajustarea cadrului normativ național, la cerințele și normele stabilite de către Uniunea Europeană, Republica Moldova, fiind cu statutul de țară-candidat.  Ca urmare a modificărilor actelor UE menționate la pct. 3, au fost făcute următoarele modificări:  - se modifică clauza de emitere a hotărârii;  - în titlu și textul Hotărârii, inclusiv în textul anexelor, cuvintele „Reglementare tehnică”, la orice formă gramaticală, se substituie cu textul „Cerințe de calitate (în continuare – Cerințe)” la forma gramaticală corespunzătoare;  - se completează Cerințele cu noțiuni, așa cum sunt prevăzute în legislația UE;  - se actualizează caracteristicile și proprietățile fizico-chimice pentru produsele menționate;  - se include necesitatea certificatului de calitate, eliberat de către producător. |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. Potrivit prevederilor din proiect, autoritatea competentă responsabilă de realizarea controalelor este Agenția Națională pentru Siguranța Alimentelor, care își realizează atribuțiile de serviciu, fiind finanțate din bugetul de stat. |
| **6. Modul de încorporare a actului în cadrul normativ în vigoare** |
| Proiectul este elaborat în vederea implementării punctului 32 din Compartimentul – Agricultura și industrie alimentară, inclus în Planul de acțiuni al Guvernului pentru anul 2024 aprobat prin Hotărârea Guvernului nr. 829/2023, precum și pentru aducerea in concordanță a prevederilor ca urmare a modificării și abrogării mai multor acte normative. |
| **7. Avizarea și consultarea publică a proiectului** |
| Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat anunțul de inițiere a modificării Hotărârii de Guvern nr. 206/2009 Reglementării tehnice „Cafea. Extracte de cafea și de cicoare. Ceaiuri și produse de ceai” (<https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-modificarea-hotararii-de-guvern-nr-2062009-cu-privire-la-aprobarea-reglementarii-tehnice-cafea-extracte-de-cafea-si-de-cicoare-ceaiuri-si-produse-de-ceai/11949>).  Suplimentar, au fost organizată o ședință cu părțile interesate, la data de 30.04.2024, unde au fost discutate completările și propunerile de modificare a acestora asupra proiectului, care ulterior au fost incluse în proiect.  Analiza impactului de reglementare, a fost plasată pentru consultări publice pe portalurile menționate supra (<https://particip.gov.md/ro/document/stages/ministerul-agriculturii-si-industriei-alimentare-prezinta-pentru-consultari-analiza-impactului-de-reglementare-a-proiectului-de-hotarare-de-guvern-privind-modificarea-hotararii-de-guvern-nr-2062009-cu-privire-la-aprobarea-reglementarii-tehnice-cafea-extracte-de-cafea-si-de-cicoare-ceaiuri-si-produse-de-ceai/12693>).  Totodată, materialele au fost transmise prin email direct producătorilor și importatorilor, de cafea, cicoare, ceaiuri și mate, cât și autorităților publice din domeniu:  Institutul Ştiinţifico-Practic de Horticultură și Tehnologii Alimentare (IŞPHTA);  „Centrul de Metrologie Aplicată și Certificare”;  Agenția Națională pentru Sănătate Publică;  Centrul de Certificare „CONSERVSTANDARD”;  Ceai CODRENI; Rețea de comerț (KAUFLAND). |
| **8. Constatările expertizei anticorupție** |
| În temeiul art. 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| Proiectul va fi transmis pentru examinare și expertizare Centrului de Armonizare a Legislației. |
| **10. Constatările expertizei juridice** |
| În temeiul art. 36 din Legea nr. 100/2017 cu privire la actele normative, proiectul urmează a fi supus expertizei juridice, care va fi efectuată de către Ministerul Justiției. |
| **11. Constatările altor expertize** |
| În conformitatea cu art. 34 Analiza impactului de Reglementare efectuată la proiectul hotărârii, a fost examinată în cadrul ședinței Grupului de lucru al Comisiei de Stat pentru Reglementarea Activității de Întreprinzător, cu susținerea condiționată a acestuia din data de 25.06.2024. Analiza de impact a fost ajustată conform recomandărilor și obiecțiilor expertului.  Proiectul hotărârii va fi supus examinării și expertizei de către Grupul de lucru al  Comisiei de Stat pentru Reglementarea Activității de întreprinzător. |

**Secretar de Stat Iurie SCRIPNIC**

*Ex. Cebotari Elena   
tel. 022 204-540*